Stazione Termini
<s>Stazione Termini ili službeno Stazione di Roma Termini je glavna i najveća željeznička stanica u Rimu</s>

<s>Sa svojih 25.000 m² ukupne površine, 850 vlakova dnevno, koji prevezu prosječno 480.000 putnika svaki dan, što iznosi više od 150 000 000 svake godine Termini je najveća stanica u Italiji i jedna od najvećih u Evropi.</s>

<s>Historija</s>

<s>Prvu željezničku stanicu Termini projektirao je Salvatore Bianchi, ona je izgrađena do 1867. po poljima i vinogradima između Viminala i Eskvilina.</s><s>Iako je tada izgledala prevelika za potrebe glavnog grada Papinske Države Rima, koji je tad imao tek nešto više od 180 000 stanovnika), već petnaest godina kasnije pokazala se premalenom za povećani željeznički transport.</s>

<s>Praktički odmah nakon njegove izgradnje počelo se sa njezinim proširenjem, ali je glavna zgrada ostala netaknuta sve do 1905.</s>

<s>Stari Termini postao je više nego premalen nakon Prvog svjetskog rata pa je 1925. angažiran arhitekt Angiolo Mazzoni da prouči kako bi se moglo iskoristiti ono što je napravljeno po projektu Salvatore Bianchija.</s><s>Prve studije uključivale su podzemnu stanicu sa prugama ispod grada.</s>

<s>Kako je Mazzoni morao svoje projekte nositi i objašnjavati po raznim ministarstvima i samom duceu, posao se odužio pa je konačni projekt odobren tek 3. februara 1939..</s>

<s>Kad se konačno počelo graditi, odlazak Mazzonija u Kolumbiju i početak Drugog svjetskog rata blokirali su daljni rad na Terminiju.</s><s>Nakon rata, krila nove stanice bila su gotovo završena, ali ne frontalna zgrada koju je trebalo tek izgraditi.</s><s>Promijenom političke klime ukazala se potreba da se i projekt preispita 
kako sa ekonomskog, tako i sa funkcionalnog i arhitektonskog stajališta.</s><s>Zbog tog je 1947. objavljen nacionalni natječaj, na kom je pobjedila grupa Montuori Vitellozzi, pa je njima povjeren završetak Mazzonijevog rada.</s>

<s>Kad je konačno dovršen cijeli kompleks Termini razvio se na površini od 14 000 m².</s><s>Nakon završetka radova Stanicu Termini je svečano otvorio tadašnji predsjednik Talijanske Republike Luigi Einaudi, na ceremoniji održanoj 20. decembra 1950.</s>

<s>Izvori</s>

<s>Vanjske veze</s>

<s>Roma Termini  
 Roma Termini</s>

<s>Termini
Saobraćaj u Rimu
Građevine u Rimu</s>

